JY LEES NOU Nuwe album vir Sonja Herholdt se Simeon
Byna die hele gesin het hand bygesit vir Simeon Hamman se tweede Afrikaanse musiekvideo, "Jy lyk goed in my hemp", wat op sy nuutste album, Rooirok, gehoor kan word. Hy deel dit ook met SARIE.
"Claudia, my oudste, is 'n sonnige kind, spontaan. Ek is eerder 'n introvert. Sy is eerlik en konfronteer probleme dadelik. As grimeerkunstenaar het sy op die stel van die TV-reekse Dit wat stom is en Erfsondes gewerk. Sy gaan nou vir 'n jaar in Singapoer as grimeerkunstenaar vir die musiekblyspel Lion King werk."
"Simeon sing. Dis sy passie. Hy is ernstig en baie verantwoordelik, meer van 'n introvert. Hy skryf mooi liedjies, diep songs."
"Jessé is 'n karakter. Sy studeer binnehuise argitektuur. Sy't 'n moenie-met-my-mors-nie-houding, maar aan die binnekant is sy sag. Jessé het al baie gedigte geskryf. Sy sing beautiful, maar sy wil nie. Sy haat die musiekbedryf."
"Omdat Timmy (19) gehoorgestremd is, is hy visueel sterk. Hy's goed in kuns en wil graag eendag animasie-werk doen. Hy was nooit in 'n skool vir dowes nie en is ook onder die tien akademiese top-presteerders in gr. 12. Dan doen hy ook akrobatiese toertjies met radiobeheerde vliegtuie. Hy't binne drie jaar tot Springbok-vlak gevorder."